Kalij-sorbat

Kalij-sorbat je kalijeva so sorbatne kiseline. Njegova hemijska formula je CH3CH=CH-CH=CH-CO2K. To je bijela so, vrlo dobro rastvorljiva u vodi (58,2% na 20 °C). Uglavnom se koristi kao prehrambeni aditiv (E-broj E202).Nordic Food Additive Database  Nordic Working Group on Food Toxicology and Risk Assessment

Kalij-sorbat je efikasan za razne vrste upotrebe uključujući hranu, vino i proizvode lične higijene. Iako je sorbatna kiselina može prirodno naći u nekom bobičastom voću, gotovo sva svjetska proizvodnja ove kiseline, iz koje se dobija i kalij-sorbat, vrši se vještački.

Proizvodnja
Kalij-sorbat se industrijski proizvodi procesom neutralizacije sorbatne kiseline sa kalij-hidroksidom. Prethodnik sorbatne kiseline se proizvodi u dvostepenom procesu kondenzacijom krotonaldehida i ketena.

Upotreba
Kalij-sorbat se koristi za inhibiranje rasta gljivica i plijesni u mnogim vrstama prehrambenih namirnica, poput sira, vina, jogurta, suhog mesa, soka od jabuka, negaziranih pića i voćnih sokova.Erich Lück, Martin Jager i Nico Raczek "Sorbic Acid" u: Ullmann's Encyclopedia of Industrial Chemistry, Wiley-VCH, Weinheim, 2000. Koristi se i za pripremanje sirupa od slatkog javora i milkšejka koji se prodaje u lancima za brzu hranu, kao što je Mc Donalds. Također se može naći i kao sastojak mnogih proizvoda od sušenog voća. Poznat i kao stabilizator za vino, kalij-sorbat proizvodi sorbatnu kiselinu kada se doda u vino.

Neki sojevi gljivica i plijesni (naročito iz roda Trichoderma i Penicillium) mogu detoksificirati sorbate putem dekarboksilacije, proizvodeći piperilen (1,3-pentadien). Nastanak pentadiena se manifestira karakterističnim mirisom kerozina ili benzina.The Soft Drinks Companion - A technical handbook for the beverage industry, CRC Press, poglavlje 10, 

Vanjski linkovi
 http://www.halal.ba, podaci o E-brojevima (bos.)

 Reference 

Kategorija:Aditivi sa E-brojem
Kategorija:Spojevi kalija
Kategorija:Prezervativi